ddrg/super_eurlex huggingface dataset:
(5)

Muligheden for at deltage i omstillingsforanstaltninger bør derfor stå åben for producenter, der har ret til den støtte for tobaksproduktion, der er fastsat i afsnit IV, kapitel 10c, i Rådets forordning (EF) nr. 1782/2003 af 29. september 2003 om fastlæggelse af fælles regler for den fælles landbrugspolitiks ordninger for direkte støtte og om fastlæggelse af visse støtteordninger for landbrugere (3), hvis de er etableret i et område, som nævnte kapitel gælder for, og de forlader sektoren og giver afkald på retten til denne støtte.
(20)

Vurderingen af ansøgningerne viser, at der bør kræves bestemte procedurer for at beskytte arbejdstagere mod at blive udsat for de tilsætningsstoffer, der er anført i bilagene. En sådan beskyttelse bør sikres ved anvendelse af Rådets direktiv 89/391/EØF af 12. juni 1989 om iværksættelse af foranstaltninger til forbedring af arbejdstagernes sikkerhed og sundhed under arbejdet (10).
(1)

For at harmonisere Fællesskabets ordning for arealstøtte for alle landbrugssektorer bør bestemmelserne for vinsektoren ændres, for så vidt angår tolerancen for omstrukturerings- og omstillingsordningen for vindyrkningsarealer.
(3)

Bilag I til Rådets forordning (EF) nr. 1784/2003 af 29. september 2003 om den fælles markedsordning for korn (4) er som følge af en forglemmelse ikke blevet tilpasset i overensstemmelse hermed. Tilpasningen bør straks foretages med virkning fra anvendelsesdatoen for forordning (EF) nr. 1784/2003, ved at KN-kode 2309 90 20 indsættes i listen over produkter i nævnte forordnings bilag I.
(4)

Fristen for, hvornår denne forordning finder anvendelse, bør være tilstrækkelig lang til, at medlemsstaterne får mulighed for i de markedsføringstilladelser, der er udstedt i medfør af Europa-Parlamentets og Rådets direktiv 2001/82/EF af 6. november 2001 om oprettelse af en fællesskabskodeks for veterinærlægemidler (2), at foretage de tilpasninger, som på baggrund af denne forordning måtte være nødvendige.
DA Den Europæiske Unions Tidende L 185/20

KOMMISSIONENS FORORDNING (EF) nr. 1148/2005

af 15. juli 2005

om ændring af bilag I til Rådets forordning (EØF) nr. 2377/90 om en fælles fremgangsmåde for fastsættelse af maskimalgrænseværdier for restkoncentrationer af veterinærlægemidler i animalske levnedsmidler for så vidt angår penethamat

(EØS-relevant tekst)

KOMMISSIONEN FOR DE EUROPÆISKE FÆLLESSKABER HAR —

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2377/90 af 26. juni 1990 om en fælles fremgangsmåde for fastsættelse af maksimalgrænseværdier for restkoncentrationer af veterinærlægemidler i animalske levnedsmidler (1), særlig artikel 2,

under henvisning til udtalelse fra Det Europæiske Lægemiddelagentur udarbejdet af Udvalget for Veterinærlægemidler, og

ud fra følgende betragtninger:

(1) Alle farmakologisk virksomme stoffer, som inden for Fællesskabet anvendes i veterinærlægemidler til behandling af dyr bestemt til fødevareproduktion, skal vurderes i overensstemmelse med forordning (EØF) nr. 2377/90.

(2) Penethamat er opført i bilag I til forordning (EØF) nr. 2377/90 for kvæg og svin hvad angår muskler, fedt, lever og nyrer, men kun for kvæg, hvad angår mælk. Bestemmelserne for anvendelsen bør udvides til at omfatte alle arter af pattedyr bestemt til konsum.

(3) Forordning (EØF) nr. 2377/90 bør ændres i overensstemmelse hermed.

(4) Fristen for, hvornår denne forordning finder anvendelse, bør være tilstrækkelig lang til, at medlemsstaterne får mulighed for i de markedsføringstilladelser, der er udstedt i medfør af Europa-Parlamentets og Rådets direktiv 2001/82/EF af 6. november 2001 om oprettelse af en fællesskabskodeks for veterinærlægemidler (2).

(5) De i denne forordning fastsatte foranstaltninger er i overensstemmelse med udtalelse fra Det Stående Udvalg for Veterinærlægemidler —

UDSTEDT FØLGENDE FORORDNING:

Artikel 1

Bilag I til forordning (EØF) nr. 2377/90 ændres som angivet i bilaget til nærværende forordning.

Artikel 2

Denne forordning træder i kraft på tredjedagen efter offentliggørelsen i Den Europæiske Unions Tidende.

Den anvendes fra den 14. september 2005.

Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 15. juli 2005. På Kommissionens vegne Günter VERHEUGEN Næstformand

(1) EFT L 224 af 18.8.1990, s. 1. Senest ændret ved Kommissionens forordning (EF) nr. 869/2005 (EUT L 145 af 9.6.2005, s. 19).

(2) EFT L 311 af 28.11.2001, s. 1. Senest ændret ved direktiv 2004/28/EF (EUT L 136 af 30.4.2004, s. 58).

BILAG

Følgende stof indsættes i bilag I til forordning (EØF) nr. 2377/90:

1. Antimikrobielle lægemidler

1.2. Antibiotika

1.2.1. Penicillin
(1)

I artikel 7, stk. 1, i Kommissionens forordning (EF) nr. 2799/1999 (2) fastsættes støtteniveauet for skummetmælk og skummetmælkspulver bestemt til foderbrug under hensyn til faktorerne i artikel 11, stk. 2, i forordning (EF) nr. 1255/1999. På grund af nedsættelsen af interventionsprisen for skummetmælkspulver den 1. juli 2005 bør støttebeløbet nedsættes.
(2)

I frøsektoren ophævede Kommissionens forordning (EF) nr. 2081/2004 af 6. december 2004 om regler for meddelelse af de oplysninger, der er nødvendige for gennemførelsen af Rådets forordning (EØF) nr. 2358/71 om den fælles markedsordning for frø (4) Kommissionens forordning (EØF) nr. 1117/79 af 6. juni 1979 om fastsættelse af de produkter inden for frøsektoren, som omfattes af importlicensordningen (5), hvilket medførte, at hybridmajs og hybridsorghum til udsæd ikke længere er omfattet af ordningen for importlicenser.
Ansøgerne argumenterede, at dumpingberegningen burde have være foretaget på grundlag af en sammenligning mellem den vægtede gennemsnitlige normalværdi og priserne i forbindelse med de enkelte eksporttransaktioner, idet de hævdede, at der forelå målrettet dumpingsalg til en særlig kategori af købere. De fremførte, at salg af en særlig folietype til kunder inden for et specifikt slutbrugersegment kunne sidestilles med målrettet salg til bestemte kunder. De var også af den mening, at det ville være berettiget at lægge en sådan beregning til grund i betragtning af, at Indiens produktionskapacitet var steget, og efter erhvervsgrenens opfattelse navnlig for den pågældende særlige folietypes vedkommende. I denne forbindelse skal det bemærkes, at den pågældende folietype ikke kun solgtes til kunder, som kun købte nævnte folietype, men at den også solgtes til kunder, som købte andre folietyper. En sammenligning af priserne for salget af de samme folietyper til forskellige kunder afslørede imidlertid ikke noget kundebaseret prisdifferentieringsmønster. Da der ikke foreligger et sådant mønster, er spørgsmålet om, hvorvidt der foreligger dumping på basis af varetype, irrelevant, for så vidt angår valget af beregningsmetode, jf. artikel 2, stk. 11, i grundforordningen. Det skal ydermere bemærkes, at ændringer af produktionskapaciteten heller ikke udgør nogen relevant faktor ved fastlæggelsen af hvilken metode, der skal lægges til grund for beregningen af dumpingmargenen. Da der ikke er konstateret noget målrettet salg på basis af kunde, region eller periode, må ansøgernes krav afvises, og det må fastholdes, at den mest formålstjenlige metode er en sammenligning af det vægtede gennemsnit af normalværdien og det vægtede gennemsnit af eksportprisen —
(1)

Fra den 1. juli 2005 skal æg solgt på et lokalt offentligt marked være stemplet med en kode, der angiver producentnummer og gør det muligt at bestemme produktionssystemet, jf. artikel 7, stk. 1, litra a), i Rådets forordning (EØF) nr. 1907/90 af 26. juni 1990 om handelsnormer for æg (2). I visse medlemsstater kan dette krav give vanskeligheder for små bedrifter med lave indkomster, og hvis ægproduktion ofte kun er en bibeskæftigelse. Da muligheden for at kunne sælge konsumæg på det lokale marked er af stor økonomisk og social betydning for disse bedrifter, anses det for hensigtsmæssigt, at medlemsstaterne får tilladelse til at fritage disse bedrifter for dette mærkningskrav. Der bør derfor fastsættes en sådan undtagelsesbestemmelse for ægproducenter, hvis bedrift ikke overstiger 50 æglæggende høner.
(1)

I artikel 4 i Kommissionens forordning (EF) nr. 1043/2005 af 30. juni 2005 om gennemførelse af Rådets forordning (EF) nr. 3448/93 for så vidt angår eksportrestitutionsordningen for visse landbrugsprodukter, der udføres i form af varer, der ikke er omfattet af bilag I til traktaten, og kriterierne for fastsættelse af restitutionsbeløbet (2), bestemmes det, at Kommissionens forordning (EF) nr. 800/1999 af 15. april 1999 om fælles gennemførelsesbestemmelser for eksportrestitutioner for landbrugsprodukter (3) finder anvendelse på udførsel af produkter i form af varer, som ikke er omfattet af traktatens bilag I.
(2)

Det er almindelig praksis i sektoren at komme hvide asparges i isvand, før de emballeres, for at undgå, at de bliver lyserøde.
(3)

Taiwan har fremlagt oplysninger, hvoraf det fremgår, at Taiwan er fri for rabies, og at risikoen for indslæbning af rabies i Fællesskabet i forbindelse med transport af selskabsdyr fra Taiwan ikke er større end den risiko, der er forbundet med transport mellem medlemsstaterne. Taiwan bør derfor optages på listen over lande og områder i forordning (EF) nr. 998/2003.
(6)

Eftersom »chevrotin« ikke kan anses for at være en oversættelse af »caprino« og omvendt, er den eventuelle artsbetegnelse i benævnelsen »caprino«, som de italienske myndigheder har slået til lyd for, ikke ensbetydende med, at »chevrotin« er blevet en artsbetegnelse. Italien har desuden ikke fremlagt oplysninger, som gør det muligt at slutte, at benævnelsen »chevrotin« i sig selv er en artsbetegnelse.
2)

Ved processen anvendes der forbrænding ved høj temperatur med iltoverskud for at oxidere organisk materiale til CO2, NO2 og H2O Der anvendes en batchproces med forlænget opholdstid for de animalske biprodukter på ca. 24 timer. Varmekilden er et sekundærkammer, der anvender naturgas som brændsel, og som befinder sig under primærkammeret (hvor det væv, der skal forarbejdes, anbringes). De gasser, der fremkommer som et resultat af forbrændingen, ledes ind i sekundærkammeret, hvor de oxideres yderligere. Gasstrømmen har en opholdstid på mindst to sekunder ved en anbefalet temperatur på mindst 950 °C. Derefter passerer gasserne gennem et barometrisk spjæld, hvor de blandes med almindelig luft.
(6)

For at muliggøre et effektivt tilsyn med tilsagnet er Chimco AD endvidere forpligtet til at sende Kommissionen en kvartalsrapport om selskabets samlede eksportsalg af den pågældende vare til Det Europæiske Fællesskab. Disse rapporter skal indeholde nærmere oplysninger om alle fakturaer, der er udstedt i periodens løb for det salg, der har fundet sted i henhold til betingelserne i det tilsagn, for hvilket der ønskes fritagelse for antidumpingtolden. De oplysninger, der afgives i disse salgsrapporter, skal være fuldstændige og korrekte i alle detaljer.
A.

De kompetente myndigheder i medlemsstater, hvor der er påvist trikiner i tamsvin inden for de seneste 10 år, kan anerkende en bedrift som trikinfri på følgende betingelser: a) Der skal være gennemført mindst to kontrolbesøg inden for de seneste 12 måneder, før bedriften anerkendes, for at verificere, om kravene i kapitel I, del A, er overholdt. b) Alle svin, der er sendt til slagtning inden for de seneste 24 måneder, før bedriften anerkendes, eller inden for et længere tidsrum, hvis den kompetente myndighed beslutter, at det er nødvendigt, skal være testet for i overensstemmelse med den kompetente myndigheds instrukser at sikre, at et tilstrækkeligt antal dyr fra bedriften er blevet testet ved anvendelse af en af de parasitpåvisningsmetoder, der er beskrevet i kapitel I og II i bilag I. c) Resultaterne af testene skal have været negative. d) Der skal være etableret et overvågningsprogram, der vedrører vildtlevende arter, og som er baseret på risikovurderinger, i de områder, hvor der både er vildtlevende dyr og bedrifter, der anmoder om status som trikinfri. Overvågningsprogrammet optimerer påvisning af parasitter ved at anvende det bedst egnede indikatordyr og den bedst egnede påvisningsmetode, ved at der udtages prøver af så mange dyr som muligt, og ved at der tages så stor en kødprøve som muligt. For parasitter, der er påvist hos vildtlevende dyr, identificeres arten på et EF-referencelaboratorium eller et nationalt referencelaboratorium. EF-referencelaboratoriet kan bistå ved at udarbejde en standardiseret protokol for et overvågningsprogram for vildtlevende dyr. Historiske data kan anvendes med henblik på at opfylde de krav, der er anført i denne del.
(2)

Det er hensigtsmæssigt som en overgangsforanstaltning for regnskabsåret 2004 at give Tjekkiet, Estland, Cypern, Letland, Litauen, Ungarn, Malta, Polen, Slovenien og Slovakiet en længere periode for fremsendelse af data for at muliggøre disse landes smidige indpasning i systemet for bogføring med henblik på fastlæggelse af landbrugsbedrifternes indkomster, der er nyt for dem.
(2)

I betragtning af at ordningens endelige støttemodtagere arbejder uden gevinst for øje, bør der fastsættes et tidsrum mellem forordningens ikrafttræden og dens anvendelse for at give disse støttemodtagere tid til at tilpasse sig det nye støtteniveau.
(5)

For at undgå afbrydelser i handelen bør der vedtages gennemførelsesbestemmelser til aftalen i form af brevveksling, og specielt bør de tre undtagelsesbestemmelser i forordning (EF) nr. 883/2001, (EF) nr. 1037/2001 og (EF) nr. 2303/2003 forblive i kraft indtil datoen for anvendelsen af artikel 4 og 9 i aftalen om handel med vin, dog højst i tre år regnet fra datoen for ikrafttrædelsen af aftalen i form af brevveksling.
(2)

I henhold til restitutionsnomenklaturen kan der ydes eksportrestitutioner for oste, hvis de opfylder visse minimumskrav for så vidt angår mælketørstof og mælkefedt. Nogle af de nye medlemsstater fremstiller en type ost, der måske opfylder de nødvendige krav, men som der ikke kan ydes restitutioner for, fordi den ikke er omfattet af den gældende restitutionsnomenklaturs klassifikationssystem. Da denne ost har stor betydning for mejerisektoren, handelen og de berørte mælkeproducenter, bør der under en af de positioner, der er benævnt »Andre varer«, indsættes en produktkode, således at denne ost kan klassificeres i restitutionsnomenklaturen.
(2)

Disse parametre og lofter gælder for hver støtterate som omhandlet i artikel 3, stk. 2, første afsnit, litra d), i forordning (EF) nr. 1943/2003. For at udtrykke dem i national valuta for ikke-deltagende medlemsstater som defineret i artikel 1 i forordning (EF) nr. 2799/98 bør den vekselkurs, der gælder på den første dag i den periode, som støtten ydes for, anvendes.
(1)

I sin oprindelige form fastsatte artikel 7, stk. 1, andet afsnit, i Kommissionens forordning (EF) nr. 1535/2003 (2), at betalingsfristen i forbindelse med kontrakter mellem producentorganisationer og forarbejdningsvirksomheder, der vedrører tomater, ferskner og pærer, ikke må være længere end to måneder fra udgangen af måneden for hvert partis levering.
(3)

Anvendelsen af denne bestemmelse har i de sidste produktionsår ført til anomalier ved anvendelsen af støtteordningen, især med hensyn til tomater. I medfør af denne bestemmelse afskrives produktionen for visse medlemmer af producentorganisationer, der har deres hjemsted i en anden medlemsstat, eller produktionen for producentorganisationer, der tilhører en sammenslutning af producentorganisationer, der har sit hjemsted i en anden medlemsstat, nemlig på forarbejdningstærsklen for den medlemsstat, hvor producentorganisationen eller producentorganisationernes sammenslutning har sit hjemsted. Erfaringen viser, at afskrivningen bør foretages på forarbejdningstærsklen for den medlemsstat, hvor råvaren produceres.
(3)

Da det er vigtigt at sørge for kontinuitet i samarbejdet med de industrialiserede lande, er det nødvendigt at undgå det potentielle retlige tomrum i tidsrummet mellem den dato, hvor Rådets forordning (EF) nr. 382/2001 udløber, og den dato, fra hvilken nye retlige rammer kan finde anvendelse. Et sådant potentielt retligt tomrum for samarbejdet med de industrialiserede lande vil kunne imødegås ved at forlænge gyldigheden af forordning (EF) nr. 382/2001 i et passende tidsrum.
(5)

Det bør være muligt at nedsætte restitutionslicenserne og frigive den tilsvarende sikkerhed forholdsmæssigt, når de erhvervsdrivende behørigt over for den kompetente nationale myndighed kan godtgøre, at deres ansøgninger om restitution er blevet berørt af ikrafttrædelsen af afgørelse nr. 3/2005 truffet af Associeringsrådet EU-Rumænien. Den nationale kompetente myndighed bør, når den tager stilling til ansøgninger om nedsættelse af restitutionslicensens beløb og forholdsmæssig frigivelse af den relevante sikkerhed, i tvivlstilfælde navnlig tage hensyn til de dokumenter, der er omhandlet i artikel 1, stk. 2, i Rådets forordning (EØF) nr. 4045/89 af 21. december 1989 om medlemsstaternes kontrol med de foranstaltninger, der indgår i ordningen for finansiering gennem Den Europæiske Udviklings- og Garantifond for Landbruget, Garantisektionen, og om ophævelse af direktiv 77/435/EØF (4), uden at dette dog berører anvendelsen af de øvrige bestemmelser i nævnte forordning. Af administrative årsager bør det fastsættes, at anmodninger om nedsættelse af restitutionslicensens beløb og frigivelse af sikkerheden skal indgives inden for et kort tidsrum, og at der skal gives meddelelse til Kommissionen om bevilgede nedsættelser så betids, at beløbene kan tages i betragtning, når Kommissionen fastsætter det beløb, for hvilket der udstedes restitutionslicenser til brug fra den 1. februar 2006 i henhold til forordning (EF) nr. 1043/2005.
(1)

Ved artikel 9 i forordning (EF) nr. 2201/96 blev der indført en oplagringsordning for uforarbejdede tørrede druer og figner for de to sidste måneder af de respektive produktionsår for disse produkter. Denne ordning omfatter en ordning for godkendelse af oplagringsorganerne og udbetaling af en oplagringsstøtte og et udligningsbeløb til disse. I Kommissionens forordning (EF) nr. 1622/1999 (2) er der fastsat betingelser, som oplagringsorganer skal opfylde for at blive godkendt, bl.a. med hensyn til de midler, der skal tages i brug for at sikre en korrekt opbevaring af det oplagrede produkt.
(2)

Der opstilledes ved forordning (EF) nr. 998/2003, som ændret ved Kommissionens forordning (EF) nr. 592/2004 (2). en foreløbig liste over tredjelande. Denne liste omfatter lande og områder, som er fri for rabies, samt lande, fra hvis områder transport ikke er forbundet med en større risiko for indslæbning af rabies i Fællesskabet end den, der er forbundet med transport mellem medlemsstaterne.
b)

Udtagning af verifikationsprøver, når der er påvist relevant salmonella ved prøveudtagning på rugeriet, skal foregå således: Som supplement til den prøveudtagning, der er beskrevet i punkt 2.2.2.1, kan prøveudtagningen omfatte en prøve bestående af tilfældigt valgte fugle i de enkelt fjerkræhuse på bedriften, normalt op til fem fugle pr. hus, medmindre myndigheden anser det for nødvendigt, at prøven omfatter et større antal fugle. Undersøgelsen omfatter en test til påvisning af antimikrobielle stoffer eller bakterievæksthæmmende virkninger i prøver. En test anses for uacceptabel, hvis en prøve fra blot en af fuglene konstateres positiv. Hvis der ikke påvises forekomst af relevant salmonella, men derimod antimikrobielle stoffer eller bakterievæksthæmmende virkninger, gentages udtagningen af prøver af flokken med henblik på påvisning af relevant salmonella og bakterievæksthæmmende virkninger, indtil der ikke længere påvises bakterievæksthæmmende virkninger, eller avlsflokken destrueres. Hvis avlsflokken destrueres, medregnes den som en inficeret avlsflok i forbindelse med EF-målet.
(3)

Det bør være muligt at nedsætte restitutionslicenserne og frigive den tilsvarende sikkerhed forholdsmæssigt, når de erhvervsdrivende behørigt over for den kompetente nationale myndighed kan godtgøre, at deres ansøgninger om restitution er blevet berørt af afgørelse 2005/45/EF. Den nationale kompetente myndighed bør, når den tager stilling til ansøgninger om nedsættelse af restitutionslicensens beløb og forholdsmæssig frigivelse af den relevante sikkerhed, i tvivlstilfælde navnlig tage hensyn til de dokumenter, der er omhandlet i artikel 1, stk. 2, i Rådets forordning (EØF) nr. 4045/89 af 21. december 1989 om medlemsstaternes kontrol med de foranstaltninger, der indgår i ordningen for finansiering gennem Den Europæiske Udviklings- og Garantifond for Landbruget, Garantisektionen, og om ophævelse af direktiv 77/435/EØF (5), uden at dette dog berører anvendelsen af de øvrige bestemmelser i nævnte forordning.
(1)

Artikel 13 i Kommissionens forordning (EF) nr. 1623/2000 (2) fastsætter inden for rammerne af støtteordningen for most, der anvendes som tilsætning i vin, en undtagelsesbestemmelse for most hidrørende fra andre vindyrkningszoner end zone CIII, der kun gælder indtil udgangen af produktionsåret 2004/05. Indtil der sker en mere grundlæggende ændring af denne støtteordning ved den planlagte reform af den fælles markedsordning for vin, bør denne undtagelsesbestemmelse forlænges indtil udgangen af produktionsåret 2006/07.
(2)

For at løse disse problemer er det nødvendigt at ændre de bestemmelser, der er fastsat for legaliseringen af ulovligt beplantede arealer. Så længe der ikke er fremsat et passende forslag i Rådet og for at sikre en korrekt afvikling af det administrative arbejde, bør den frist, der er nævnt i Kommissionens forordning (EF) nr. 1227/2000 (2), definitivt udskydes til den 31. december 2007.
(4)

For at forenkle og harmonisere procedurerne for salg af korn til eksport bør den procedure for frigivelse af sikkerhedsstillelser, der er omhandlet i artikel 17 i forordning (EØF) nr. 2131/93, præciseres på grundlag af Kommissionens forordning (EF) nr. 800/1999 af 15. april 1999 om fælles gennemførelsesbestemmelser for eksportrestitutioner for landbrugsprodukter (3), specielt når det gælder beviserne for afslutning af toldformaliteter ved import til tredjelande.
(9)

Endelig anfører Tyskland, at anvendelsen af betegnelsen »Miel de Provence« er tilladt efter Rådets direktiv 2001/110/EF af 20. december 2001 om honning (3) for honning, der stammer fra den franske region Provences Alpes Côte d’Azur. Denne region skulle være forskellig fra det geografiske område, der er omfattet af den varespecifikation, der er udarbejdet i forbindelse med forordning (EØF) nr. 2081/92. Varespecifikationen i ansøgningen om registrering udelukker desuden honning fra solsikke, raps og lucerne, der dyrkes i det geografiske område. For at overholde varespecifikationen skal de erhvervsdrivende, der for tiden markedsfører dette produkt under betegnelsen »Miel de Provence«, derfor udelukke honning af blomster, der ikke er fastsat i varespecifikationen. Ifølge Tyskland ville det være i modstrid med direktiv 2001/110/EF om honning, hvis »Miel de Provence« blev registreret efter forordning (EØF) nr. 2081/92.
(1)

For at fremme udviklingen af samhandelen i overensstemmelse med toldunionens mål er der ved afgørelse nr. 1/97 truffet af Associeringsrådet EF-Tyrkiet den 29. april 1997 om ordningen for visse forarbejdede landbrugsprodukter (2) fastsat et årligt værditoldkontingent for visse pastaprodukter, som indføres til Fællesskabet fra Tyrkiet. Dette kontingent bør åbnes for 2006 og årene herefter. Tilladelse til at udnytte det bør betinges af, at der forelægges et varecertifikat A.TR. i henhold til afgørelse nr. 1/2001 truffet af Toldsamarbejdsudvalget EF-Tyrkiet den 28. marts 2001 om ændring af afgørelse nr. 1/96 om gennemførelsesbestemmelser til afgørelse nr. 1/95 truffet af Associeringsrådet EF-Tyrkiet (3).
(6)

I undtagelsestilfælde kan ordningen for det indre marked og toldordningen dog vise sig at være utilstrækkelige. For at EF’s marked i sådanne tilfælde ikke skal være forsvarsløs over for eventuelle forstyrrelser som følge deraf, bør Fællesskabet have mulighed for hurtigt at træffe alle nødvendige foranstaltninger. Disse foranstaltninger bør ikke bryde med Fællesskabets internationale forpligtelser.